พ.ต.ท.ทักษิณกล่าวต่อว่า ส่วนใน อ.สองพี่น้อง และ อ.บางปลาม้า จ.สุพรรณบุรี ก็น่าจะตกลงกันได้แล้ว หลังจากที่การดำเนินการต่างๆ ล่าช้า เนื่องจากการสื่อสาร และการตกลงความเข้าใจ บางครั้งฝ่ายกระทรวงก็อาจจะขี้เหนียวบ้าง แต่บางครั้งก็ไม่แน่ใจว่าให้มากไปหรือไม่ ทุกอย่างต้องเด็ดขาด ถึงเวลาเสียมันก็ต้องเสีย เพราะเสียแล้วไม่ได้ไปไหน ก็ให้เกษตรกร ทั้งหมดนี้ต้องสมเหตุสมผล รัฐบาลก็เข้าใจว่าเกษตรกรหาเช้ากินค่ำ เป็นฤดูกาล หากหมดฤดูแล้วได้หนี้กลับมา มันก็แย่ จึงต้องดูว่าจะบรรเทากันอย่างไร อย่างไรก็ตาม คิดว่าเกษตรกรใน จ.สุพรรณบุรีน่าจะเข้าใจแล้ว เพราะนายบรรหาร ศิลปอาชา หัวหน้าพรรคชาติไทย ก็ไปช่วยพูดจาให้ หากทั้ง 2 อำเภอจบเร็ว ใน อ.พนมทวน จ.กาญจนบุรียังไม่มาก เพราะจากการสุ่มตัวอย่างเจอแค่รายเดียว แต่เป็นเขตติดต่อ เพราะเชื้อมันไม่รู้ว่าแบ่งเขตปกครองอย่างไร มันไปตามรัศมีอากาศ ไม่ได้ไปตามเขตปกครองที่กระทรวงมหาดไทยกำหนด